বিএনপির স্থায়ী কমিটির এক সদস্য বলেন, জোটের সর্বশেষ বৈঠকের পর স্বাভাবিকভাবে আমরা ভেবেছিলাম সিলেটের বিষয়টি সমাধান হয়েছে। ১৭ জুলাই দলের এক কেন্দ্রীয় নেতা সিলেট সফরে গিয়ে ফের কেন্দ্রকে জানান, সেখানে জোটের বেশ কয়েকটি দল এখনও জামায়াতের প্রার্থীর পক্ষে মাঠে রয়েছেন। পরে এ নিয়ে জোটের সমন্বয়ক বিএনপির স্থায়ী কমিটির সদস্য নজরুল ইসলাম খানসহ দলের আরও একজন নেতা ওইসব শরিক দলের সঙ্গে কথাও বলেন। কিন্তু শরিক দলগুলোর কেন্দ্রীয় নেতারা তাদের জানান, স্থানীয় নেতাদের নির্দেশ দেয়া হয়েছে বিএনপির প্রার্থীর পক্ষে কাজ করার জন্য।